सुबह मंदिर, शाम को इफ्तार, 'पटरी' पर राहुल की पॉलिटिक्स!
By: admin	| Last Updated: Monday, 13 July 2015 1:51 PM
नई दिल्ली: सुबह मंदिर, शाम को इफ्तार. कांग्रेस उपाध्यक्ष राहुल गांधी आज काफी सक्रिय हैं. आज सुबह उन्होंने दिल्ली के रघुबीर नगर में जाकर मंदिर में पूजा पाठ की और फिर रेहड़ी और फेरीवालों से मुलाकात की. रघुबीर नगर में रेहड़ी और फेरी लगाने वाले कारोबारियों में करीब 80 फीसदी गुजराती हैं जहां से पीएम मोदी और बीजेपी अध्यक्ष अमित शाह आते हैं. कांग्रेस जहां राहुल गांधी के दौरे से उत्साहित है, वहीं विपक्ष इसे राहुल का ड्रामा बता रही है. सोनिया के इफ्तार में शाम को जाएंगे.
दिल्ली के रघुबीर नगर में सुबह सवेरे पहुंचे राहुल गांधी ने पहले मंदिर में पूजा पाठी की, उसके बाद वो इस इलाके में रेह़ड़ी और फेरी लगाने वाले कारोबारियों से मिले. राहुल गांधी ने इलाके के कारोबारियों को भरोसा दिलाया कि वो उनकी समस्याओं को दूर करने की हर मुमकिन कोशिश करेंगे.
रघुबीर नगर में रेहड़ी और फेरी लगाने वाले कारोबारियों में करीब 80 फीसदी गुजराती हैं. लिहाजा राहुल के इस दौरे को पीएम मोदी और अमित शाह से भी जोड़कर देखा जा रहा है.
राहुल गांधी इस मुलाकात के राजनीतिक मकसद पर कुछ बोलने के लिए तैयार नहीं हैं, दूसरी तरफ बीजेपी इस मुलाकात को पॉलिटिकल स्टंट के तौर पर ही देख रही है.
और जाने: Congress Rahul Gandhi
First Published: Monday, 13 July 2015 1:51 PM